**ТЕХНИЧЕСКА СПЕЦИФИКАЦИЯ**

към обществена поръчка с предмет:

**„Ремонт осветление гр.Габрово“**

I. Ремонт на улично осветление от с.Поповци до вход гр. Габрово.

Предвидено е подмяна на съществуващо кабелно трасе за захранване на съществуващи стълбове за улично осветление в участъка от паметника „Коня“ на входа на град Габрово до надлез преди село Поповци. Рехабилитацията предвижда ремонт и укрепване на съществуващи стоманотръбни стълбове с двукратно боядисване, след предварителна обработка, монтаж на три нови стълба, които да кореспондират със съществуващите, демонтаж и монтаж на пилони за знамена, подмяна на съществуващо кабелно трасе и нова разпределителна касета.

II. Ремонт на осветлението на лекоатлетическа писта на стадион "Априлов".

Предвидено е подмяна на старо кабелно трасе за захранване на съществуващи стълбове за осветление на лекоатлетическа писта на стадион "Априлов". Рехабилитацията предвижда ремонт и укрепване на съществуващи стоманотръбни стълбове с двукратно боядисване, след предварителна обработка, монтиране на нови LED осветителни тела и ново табло за управление на осветлението.

Строително монтажните работи са съгласно количествената сметка (КС) и настоящите спецификации.

При полагането на кабелите трябва да се спазва следното:

- Доставеният кабел трябва да се прегледа, провери и състави протокол за състоянието му;

- Огъването на кабела трябва да става с радиус не по – малък от 15 пъти диаметъра му;

- Преди започване на работа и след приключването да се направи замерване на съпротивлението на изолацията между жилата и на всяко жило.

- Захранващия кабели СВТ да се положи в гофрирана тръба в изкоп, а при пресичанията на пътна настилка, същия да се положи в гофрирана тръба в бетонов кожух.

- Преди влизане в стълба да се предвиди аванс на съответния кабел.

- Изпитване на кабелите и представяне на протоколи от изпитанията им направени от лицензирани лаборатории.

Преди да се започнат изкопните работи, трасето да се съгласува и обходи на място с представители на ЕРП. Ако се засягат съществуващи подземни комуникации, да се вземат мерки за предпазването им от механични и други повреди.

При пресичане на кабел НН с телефонни кабели, да се осигурят разстояния 0,5 м хоризонтално и 0,3 м вертикално, като се осигури защитна преграда.

На всеки стълб ще се монтира клемна кутия с необходимия прекъсвач С10А.

Съществуващите стълбове за осветление трябва да бъдат предварително почистени от старото им покритие и следи от корозия, обработени с подходящи двукомпонентни материали за метал: Първи слой - 2К епоксиден грунд с високо съдържание на корозионнен пигмент с номинална дебелина на слоя от 80 микрона сух филм; Финишен слой - 2К полиуретаново покритие с номинална дебелина на слоя от 80 микрона сух филм и двукратно боядисани в цвят - основата на стълба– графит, а останалата част от стълба – светло сив.

За захранването и управлението на осветлението да се предвидят нови табла със степен на защита не по-ниска от IP65 позволяваща външен монтаж. Да се представи „СЕ“ сертификат или еквивалент, с който се декларира, че съответният продукт отговаря на европейските изисквания за безопасност. Да се предвиди заключване на таблата.

Да се предвиди направа на нови и проверка на съществуващите заземителни устройства и представяне на протоколи.

За всички вложени материали да се представят сертификати и декларации за съответствие.

По време на строителството да се спазват всички правилници и нормативи, свързани с изпълнение на конкретните СМР.

Забележка: За положените трасета кабели за УО изпълнителят подготвя и предоставя екзекутивна документация във векторен формат (dwg) и на хартиен носител – 2 екз.

Срок за изпълнение: Максимум 150 кал.дни от датата на подписване на договора до подписването на Kонстативен протокол за приемане на извършените стрoително-ремонтни работи (Акт обр.15), но не по-късно от 31.10.2018 г.