**Методика за оценка на офертите**

**за обществена поръчка с предмет:**

**„Ремонт осветление гр.Габрово“**

Икономически най-изгодната оферта се определя въз основа на критерий за възлагане „оптимално съотношение качество/цена“ по чл. 70, ал. 2, т. 3 от ЗОП.

Класирането на офертите се извършва в зависимост от комплексната оценка на участника по методиката, която се формира като сбор от получените точки по отделните показатели за оценка след осредняването.

Критерият **„Икономически най-изгодна оферта – оптимално съотношение качество/цена”** включва следните показатели и тежести в комплексната оценка на офертите:

1. **Показатели за формиране на комплексната оценка**

Показателите, формиращи комплексната оценка на офертите са:

(**ТП**) – техническа оценка;

(**ПЦ**) – предлагана цена

Комплексната оценка (КО) на офертата на участника се изчислява по формулата:

**(КО) = (ТП) + (ПЦ)**

Участникът, събрал най-много точки на Комплексната оценка (**КО**) се класира на първо място.

1. **Относителна тежест на показателите за оценяване:**

(**ТП**) = **30** точки, максимална стойност

(**ПЦ**) = **70** точки, максимална стойност

1. **МЕТОДИКА ЗА ОПРЕДЕЛЯНЕ НА ОЦЕНКАТА**

Определяне на оценката по всеки показател:

**3.1. (ТП) Техническа оценка (максимален брой 30 точки)**

**Техническата оценка (ТП) се пресмята по следната формула:**

**ТП= Т1+Т2,**  с обща максимална стойност **30 точки**, където:

**Т1 – Срок за изпълнение**

**Максимален брой точки 20** получава офертата, с предложен най-кратък срок за изпълнение в посочените граници, съгласно Предложението за изпълнение;

Оценява се предложения от участника срок за изпълнение на поръчката в календарни дни, съобразно условията, посочени в техническото предложение - ***минимум 30 календарни дни, максимум 150 календарни дни, но не по-късно от* 31.10.2018 г.**

Оценката по този показател се формира, като най-краткият предложен срок за изпълнение (в календарни дни) от участник се разделя на срока, предложен от съответния участник, който се оценява и резултатът се умножава по 20 (двадесет точки).

**Т1 = (Ср min / Ср n ) х20,** където:

**Ср min** е най-кратък предложен срок за изпълнение от участник

**Ср n** е срок за изпълнение, предложен от конкретен участник

**Т2 - Гаранционен срок за преносни и разпределителни проводи (мрежи) и съоръжения към тях на техническата инфраструктура - максимален брой точки 10** получава офертата, с предложен най-дълъг гаранционен срок, съгласно Техническото предложение;

***Оценява се гаранционен срок в месеци на изпълнените СМР, минимум 96 месеца но не повече от 144 месеца.***

Точките на участниците се определят в съотношение към най-голeмия предложен гаранционен срок по следната формула:

**Т2 = (Ai / Amax) х 10**, където

**Amax** – представлява максималният предложен гаранционен срок;

**Ai** – представлява гаранционния срок, предложени от **i - тия** участник

**3.2. (ПЦ) Предлагана цена в лева (максимален брой 70 точки)**

Оценката по този показател се формира, като най-ниската предложена цена, без ДДС от участник, допуснат до оценяване, се разделя на цената, без ДДС, предложена от съответния участник, който се оценява и резултатът се умножава по 70 (седемдесет точки).

**ПЦ = (ПЦ min / ПЦ n ) х 70**

където:

**ПЦ min –**  най-ниската предложена цена от участник, допуснат до класиране в лева, без ДДС

**ПЦ n** - е цената, предложена от конкретен участник за изпълнение на предмета на поръчката (в лева, без ДДС).

*Указания:*

*За целите на оценяването, коефициентите ще се изчисляват до втория знак след десетичната запетая.*

*Когато комплексните оценки на две или повече оферти са равни, комисията прилага чл. 58 от ППЗОП.*